Este divendres l'Orquestra i la Banda de la Lira Saguntina protagonitzen el Festival Música al Port
28 de juny 2022

![](/media/2l3hlp4l/c_liraport.jpg?width=850&height=566.9886363636364)

La programació del Festival Música al Port 2022 continua este cap de setmana amb el concert en el qual actuaran l'Orquestra Simfònica i la Banda Simfònica de la societat musical Lira Saguntina. Tindrà lloc este divendres, 1 de juliol, als Jardins del Centre Cívic Antic Sanatori del Port de Sagunt a les 23 h. El concert està organitzat pel departament de Cultura de l'Ajuntament de Sagunt, amb la col·laboració de la Generalitat Valenciana i l'Institut Valencià de Cultura. L'entrada és gratuïta.

La primera part del concert la interpretarà l'Orquestra Simfònica, dirigida per Ramón Zacarías Cerdà Ramón i, la segona interpretada per la Banda Simfònica serà dirigida per Daniel Olmos. En la primera part, s'interpretaran _Obertura de Poeta y Aldeano_ (1846)  de Franz von Suppé (Split, 1819- Viena, 1895); _Intermezzo de Cavalleria Rusticana_ (1890) de Pietro Antonio Stefano Mascagni (Livorno, 1863- Roma, 1945); _Grease_ (1978) de John Farrar (Melbourne, 1946); _New York New York_ (1977) de John Kander (Kansas, 1927) i  _Fame_ (1980) de Michael Gore (New York, 1951).

En la segona part, s’interpretarà el pasdoble _Fina Blasco_ de  Rafael Talens; _Tierra Mítica_ de Bernardo Adam Ferrero (_I Arco Mediterráneo_; _II Nocturno y danza en las noches de plenilunio_; _III El mar_; _IV La tierra bendecida)_; _L'arlésienne suite n° 2_ de G. Bizet i, per últim, _Pepita Greus_ de Pascual Pérez Chovi.

*   [](http://www.facebook.com/sharer.php?u=https://aytosagunto.es/va/actualitat/este-divendres-l-orquestra-i-la-banda-de-la-lira-saguntina-protagonitzen-el-festival-musica-al-port/ "Facebook")
*   [](http://twitter.com/share?url=https://aytosagunto.es/va/actualitat/este-divendres-l-orquestra-i-la-banda-de-la-lira-saguntina-protagonitzen-el-festival-musica-al-port/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-divendres-l-orquestra-i-la-banda-de-la-lira-saguntina-protagonitzen-el-festival-musica-al-port/ "Linked In")
*   [](mailto:?body=https://aytosagunto.es/va/actualitat/este-divendres-l-orquestra-i-la-banda-de-la-lira-saguntina-protagonitzen-el-festival-musica-al-port/)